แบทเทิลฟิลด์ 1

แบทเทิลฟิลด์ 1  เป็นวิดีโอเกมแนวยิงมุมมองบุคคลที่หนึ่ง พัฒนาโดยอีเอ ไดซ์ และจำหน่ายโดยอิเล็กทรอนิก อาตส์ เป็นวิดีโอเกมลำดับที่สิบห้าในชุดเกม "แบทเทิลฟิลด์" และเป็นเกมภาคหลักเกมแรกในชุดเกมนับตั้งแต่เกม "แบทเทิลฟิลด์ 4" (2013) ตัวเกมวางจำหน่ายในเดือนตุลาคม 2016 สำหรับไมโครซอฟท์ วินโดวส์, เพลย์สเตชัน 4 และ เอกซ์บอกซ์วัน 
"แบทเทิลฟิลด์ 1" ได้รับเสียงวิจารณ์ในเชิงบวกจากนักวิจารณ์ ซึ่งมองว่าเป็นการปรับปรุงจากเกมภาคก่อน ๆ ทั้งจาก "แบทเทิลฟิลด์ 4" และ "แบทเทิลฟิลด์ฮาร์ดไลน์" เสียงชื่นชมส่วนใหญ่มุ่งไปที่การเซ็ตฉากของเกมไปในช่วงสงครามโลกครั้งที่หนึ่ง แคมเปญสำหรับผู้เล่นคนเดียว โหมดผู้เล่นหลายคน งานภาพ และการออกแบบเสียง ตัวเกมประสบความสำเร็จในเชิงพาณิชย์ โดยมียอดขายมากกว่า 15 ล้านชุด และยังมีการออกเกมตามออกมาด้วย "แบทเทิลฟิลด์ V" ในปี 2018
การพัฒนา.
ในเดือน มิถุนายน 2015 ทีมพัฒนาเกม DICE ได้เผยว่า ทำการออกแบบเกมอยู่ แล้วเริ่มดำเนินการแล้ว แต่ยังไม่ได้เอ่ยชื่อ จนกระทั่งในเดือน มกราคม 2016 ได้มีการเปิดวิดีโอโปรโมตเกม Battlefield ใหม่ แต่ก็ยังไม่ได้เอ่ยชื่อเช่นเดิม จนมาถึงวันที่ 6 พฤษภาคม 2016 เกมนี้ก็ได้เปิดเผยสู่สาธารณะพร้อมชื่อเกม
ต่อมาในวันที่ 31 สิงหาคม 2016 เกมนี้ ได้เปิดให้ผู้เล่นที่จองพรีออเดอร์เกมนี้ ได้ทำการทดลองเล่นผ่าน Open-Beta สำหรับไมโครซอฟท์ วินโดวส์, เพลย์สเตชัน 4 และ เอกซ์บอกซ์ วัน แล้วก็ได้ทำการปิด Open-Beta ไป ในวันที่ 8 กันยายน 2016 เพื่อทำการปรับปรุงเกมต่อไป และในวันที่ 21 ตุลาคม 2016 เกมนี้ก็ออกจำหน่ายอย่างเป็นทางการ
ภาคเสริม.
ทาง EA DICE ได้ออกมาว่า เกมแบทเทิลฟิลด์ 1 จะมีภาคเสริมอยู่ 4 ภาคคือ "They Shall Not Pass", "In the Name of the Tsar", "Turning Tides และ" "Apocalypse".
การตอบรับ.
ก่อนวางจำหน่าย.
ตัวเกมได้รับการตอบรับเป็นอย่างดีจากชุมชนหลังจากการประกาศเปิดตัวอย่างเป็นทางการ ในวันที่ 2 กรกฎาคม 2016 วิดีโอตัวอย่างของ "แบทเทิลฟิลด์ 1" คือวิดีโอตัวอย่างที่มีคนกดไลก์มากที่สุดบนยูทูบโดยมียอดไลก์มากกว่า 2 ล้านครั้ง อิเล็กทรอนิก อาตส์คาดว่าตัวเกมจะขายได้อย่างน้อย 14 ล้านชุดในปีแรกที่วางจำหน่าย Julie Muncy เขียนผ่านเว็บไซต์ "ไวต์" โดยรู้สึกกังวลว่าตัวเกมอาจไม่สามารถสะท้อนสถานการณ์ที่ซับซ้อนในสงครามโลกครั้งที่หนึ่งได้ และคิดว่าสงครามอาจไม่ใช่ฉากในอุดมคติสำหรับวิดีโอเกม ในทางตรงกันข้าม Robert Rath แห่ง "Zam" ได้ไตร่ตรองเรื่องเดียวกัน และสังเกตว่าสงครามโลกครั้งที่หนึ่งถูกลืมไปอย่างมากในวัฒนธรรมสมัยนิยม เนื่องจากไม่สามารถสร้างแรงบันดาลใจให้เกิดความหลงใหลหรือความสนใจได้ Rath แนะนำว่า "แบทเทิลฟิลด์ 1" สามารถชุบตัวความสนใจของผู้คนในสงคราม Alex Hern จากเดอะการ์เดียน วิจารณ์สิ่งที่เขามองว่าเป็นความหน้าซื่อใจคดของผู้ที่คัดค้านวิดีโอเกมสงครามโลกครั้งที่หนึ่ง โดยเขียนว่า "การถามว่าสงครามโลกครั้งที่หนึ่งเป็นหัวข้อที่เหมาะสมสำหรับเกมยิงมุมมองบุคคลที่หนึ่งหรือไม่ อาจเผยให้เห็นคำถามที่เร่งด่วนกว่านั้น: ทำไมเราคิดว่าสงครามคืออะไร?"
หลังวางจำหน่าย.
"แบทเทิลฟิลด์ 1" ได้รับ "บทวิจารณ์ที่เป็นที่ชื่นชอบโดยทั่วไป" จากเว็บไซต์การรวบรวมบทวิจารณ์เมทาคริติก
นักวิจารณ์ต่างชื่นชมฉากของเกมที่ไม่เหมือนใครและมีชีวิตชีวา รวมถึงความเสี่ยงที่ไดซ์ใช้ธีมสงครามโลกครั้งที่หนึ่งในการพัฒนาเกม องค์ประกอบโหมดผู้เล่นหลายคนได้รับการยกย่องทั้งในด้านกลไกที่แข็งแกร่ง การทำงานของโหมดเกมใหม่ เพลงประกอบ และแผนที่ และอื่น ๆ อีกมากมาย แม้ว่าในแคมเปญผู้เล่นคนเดียวสำหรับเนื้อเรื่องและการออกแบบระดับจะได้รับการยกย่อง กระนั้นแคมเปญผู้เล่นคนเดียวก็ยังถูกวิพากษ์วิจารณ์ว่าเนื้อเรื่องสั้นเกินไป PC World ยังวิพากษ์วิจารณ์ว่าแคมเปญผู้เล่นคนเดียวทั้ง 6 เกิดขึ้นจากมุมมองของฝ่ายสัมพันธมิตรและฝ่ายมหาอำนาจกลางที่ขาดหายไป
ยอดขาย.
"แบทเทิลฟิลด์ 1" เป็นเกมขายปลีกที่ขายดีที่สุดในสหราชอาณาจักรในสัปดาห์ที่วางจำหน่าย ซึ่งมากกว่ายอดขายของเกม "แบทเทิลฟิลด์ 4" และ "แบทเทิลฟิลด์ฮาร์ดไลน์" รวมกัน ตัวเกมเวอร์ชันเพลย์สเตชัน 4 ทำยอดขายสูงสุดในญี่ปุ่น โดยขายได้ถึง 113,083 ชุดในสัปดาห์แรก และในวันที่ 18 มกราคม 2017 ตัวเกมเวอร์ชันเพลย์สเตชัน 4 ขายได้ถึง 249,053 ชุดในญี่ปุ่น "แบทเทิลฟิลด์ 1" เป็นเกมที่มียอดขายสูงสุดในสหรัฐในเดือนที่เปิดตัว